CELEX: 62018TN0419
Language: hu
Date: 2018-07-10 00:00:00
Title: T-419/18. sz. ügy: 2018. július 10-én benyújtott kereset – Crédit agricole és Crédit agricole Corporate and Investment Bank kontra Bizottság

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/19
            
         
      2018. július 10-én benyújtott kereset – Crédit agricole és Crédit agricole Corporate and Investment Bank kontra Bizottság
      (T-419/18. sz. ügy)
      (2018/C 319/23)
      Az eljárás nyelve: francia
      
         Felek
      
      
         Felperesek: Crédit agricole SA (Montrouge, Franciaország) és Crédit agricole Corporate and Investment Bank (Montrouge) (képviselők: J.-P. Tran Thiet, M. Powell, J. Jourdan és J.-J. Lemonnier ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a megtámadott határozatot azon részében, amely elutasítja a felperesek bizalmas kezelés iránti kérelmeit;
               
            
                  —
               
               
                  az Európai Bizottságot kötelezze a költségek egészének a viselésére.
               
            
         Jogalapok és fontosabb érvek
      
      A Bizottság elnökének a meghallgatási tisztviselő egyes versenyjogi eljárásokban meglévő feladatáról és megbízatásáról szóló, 2011. október 13-i 2011/695/EU határozata (HL 2011, L 275, 29. o.) 8. cikke alapján a felperesek által információk nyilvánosságra hozatalával szemben előterjesztett kifogásokra vonatkozó 2018. április 27-i C(2018) 2743 final bizottsági határozattal (T.39914. számú ügy – Euró származtatott kamatügyletek [EIRD]) szemben benyújtott keresetük alátámasztása érdekében a felperesek két jogalapra hivatkoznak.
      
                  1.
               
               
                  Első, arra alapított jogalap, hogy a felperesekre vonatkozó, a jogsértés időszakát megelőző, kereskedők közötti dokumentumváltásokkal kapcsolatos információk közzététele sérti az ártatlanság vélelmét. Erre tekintettel a Bizottság nem tehet közzé olyan jogsértő magatartásokra vonatkozó állításokat tartalmazó határozatot, amelyeket a felpereseknek nem áll módjukban cáfolni. A megtámadott határozat ekként a felperesek ezen információk bizalmas kezelésére vonatkozó kérelmeinek elutasításával téves jogalkalmazást valósított meg.
               
            
                  2.
               
               
                  Második, arra alapított jogalap, hogy az olyan információknak a Törvényszék T-113/17. sz. Crédit agricole és Crédit Agricole Corporate and Investment Bank kontra Bizottság ügyben meghozandó érdemi ítéletét megelőzően történő közzététele, amelyek a felperesek olyan jogsértő magatartására utalnak, amelyeket a felperesek vitatnak a Törvényszék előtt, sérti az ártatlanság vélelmét. A megtámadott határozat az ezen információk bizalmas kezelésére vonatkozó kérelmek elutasításával következésképpen téves jogalkalmazást valósít meg.